b'\n_START_ARTICLE_\nDavid Cook\n_START_SECTION_\nHistoria\n_START_PARAGRAPH_\nCook syntyi Houstonin kaupungissa Texasin osavaltiossa, mutta h\xc3\xa4n eli suurimman osan lapsuudestaan Blue Springsissa, Missourin osavaltiossa. H\xc3\xa4n kiinnostui musiikista hyvin nuorena. Ensimm\xc3\xa4isen kitaransa h\xc3\xa4n sai kaksitoistavuotiaana, toisella luokalla h\xc3\xa4n aloitti laulamisen. My\xc3\xb6hemmin h\xc3\xa4n esiintyi musikaaleissa, muun muassa The Music Man, West Side Story ja Singin\' in the Rain. H\xc3\xa4n sai stipendin University of Central Missouriin teatteriopintoihin, "p\xc3\xa4\xc3\xa4aineensa" h\xc3\xa4n kuitenkin vaihtoi kahden vuoden j\xc3\xa4lkeen ja valmistui graafiseksi suunnittelijaksi vuonna 2006._NEWLINE_Cook perusti Axium-yhtyeen 1999, jonka solistina h\xc3\xa4n toimi yhtyeen hajoamiseen 2006 saakka. Kun yhtye hajosi, Cook muutti Tulsaan aloittelemaan omaa uraansa. H\xc3\xa4n toimi lyhyen aikaa paikallisen Midwest Kings-yhtyeess\xc3\xa4 soittaen basso-osuuksia, joitain kitara osuuksia ja taustalaulua EP:ll\xc3\xa4 Incoherent with Desire to Move On. T\xc3\xa4m\xc3\xa4n j\xc3\xa4lkeen h\xc3\xa4n nauhoitti omakustanteisen levyn Analog Heart, joka julkaistiin samoihin aikoihin. Cook esiintyi paikallisissa keikkapaikoissa ja ty\xc3\xb6skenteli baarimikkona Blank Slate nimisess\xc3\xa4 baarissa._NEWLINE_David Cook osallistui American Idolin 7. tuotantokauden kisoihin Nebraskan osavaltion Omahassa j\xc3\xa4rjestetyiss\xc3\xa4 karsinnoissa ja p\xc3\xa4\xc3\xa4si jatkoon Bon Jovin kappaleella "Livin\' on a Prayer". Alun perin h\xc3\xa4nen ei pit\xc3\xa4nyt osallistua koko kilpailuun, sill\xc3\xa4 h\xc3\xa4n oli paikalla kannustamassa nuorempaa velje\xc3\xa4\xc3\xa4n, mutta veljens\xc3\xa4 kehotuksesta h\xc3\xa4n osallistui karsintoihin. Cookin suurin kilpailija oli nuori 17-vuotias David Archuleta, joka oli kauden alusta asti suuri suosikki Cookin ohella. Kummatkin p\xc3\xa4\xc3\xa4siv\xc3\xa4tkin finaaliin. 21. toukokuuta 2008 David Cook valittiin American Idol kisan voittajaksi. T\xc3\xa4m\xc3\xa4n j\xc3\xa4lkeen julkaistiin David Cookin soolosingle "The Time of My Life". Cook esiintyi my\xc3\xb6s suositun Guitar Hero pelin mainoksessa. _NEWLINE_H\xc3\xa4nen ensimm\xc3\xa4inen Idolin j\xc3\xa4lkeinen albuminsa David Cook julkaistiin USA:ssa marraskuun 18. p\xc3\xa4iv\xc3\xa4n\xc3\xa4 vuonna 2008, ja sit\xc3\xa4 seurasi This Loud Morning kes\xc3\xa4kuussa 2011._NEWLINE_Uusi single Wait for me ilmestyi marraskuun 17, p\xc3\xa4iv\xc3\xa4, ja t\xc3\xa4ll\xc3\xa4 hetkell\xc3\xa4 Cook ty\xc3\xb6st\xc3\xa4\xc3\xa4 kolmatta albumiaan jonka on m\xc3\xa4\xc3\xa4r\xc3\xa4 ilmesty\xc3\xa4 vuonna 2015.\n_START_SECTION_\nMusiikilliset vaikuttajat\n_START_PARAGRAPH_\nDavid Cookin musiikillisia vaikuttajia on Our Lady Peace, Alice in Chains, Big Wreck, Pearl Jam, Chris Cornell, Switchfoot, Bon Jovi, Foo Fighters  ja Collective Soul.'